Prilog 3. Opis poslova

**OPIS POSLOVA**

|  |  |
| --- | --- |
| **Naručitelj:** | Općina Viškovo |
| **Predmet nabave:** | Usluge socijalnog pedagoga za potrebe mobilnog tima u sklopu projekta „ZA SRETNIJE DJETINJSTVO“ |
| **Evidencijski broj nabave:** | 19/22 |

**OPĆI PODACI**

Provodi se nabava stručnjaka za potrebe mobilnog tima u sklopu projekta "Podrška djeci s teškoćama u razvoju, problemima u ponašanju te djeci slabijeg socijalno – ekonomskog statusa - za sretnije djetinjstvo" kojeg provodi Općina Viškovo s partnerima Gradom Kastvom i Dječjim vrtićem „Zlatna ribica“ iz Kostrene. Projektom se želi povećati socijalna uključenost djece s teškoćama i problemima u ponašanju te djeci slabijeg socijalnog-ekonomskog položaja kroz pružanje socijalnih usluga. Za potrebe rada s ciljanim skupinama, uredit će se senzorna soba s rehabilitacijskim kabinetom te uspostaviti socijalna usluga kroz rad stručnih timovi. Senzorna soba će biti smještena u prostoru osnovne škole Sveti Matej, Viškovo, i biti će na raspolaganju stručnjacima rehabilitacijskog i mobilnog tima. Za odlaske na teren, na raspolaganju će biti osobno vozilo nabavljeno za potrebe ovog projekta.

Projektom će se obuhvatiti djeca predškolskog i osnovnoškolskog uzrasta koja imaju prebivalište/boravište na području na kojem se provode projektne aktivnosti (općina Viškovo, grad Kastav i općina Kostrena), a nalaze se u nepovoljnom položaju. Stručni timovi radit će s djecom:

* s teškoćama u razvoju,
* s problemima u ponašanju,

Postupak odabira pripadnika ciljne skupine provest će rehabilitacijski i mobilni tim na prijedlog stručnih službi dječjih vrtića i osnovnih škola s područja općine Viškovo, grada Kastva, općine Kostrena. Kod odabira djece s teškoćama u razvoju i problemima u ponašanju vodit će se računa da dijete ima rješenje / nalaz nadležnog tijela, rješenje o primjerenom obliku školovanja, mišljenje liječnika ili stručnjaka o važnosti uključivanja u rehabilitacijske programe.

**RAD STRUČNIH TIMOVA**

Članovi stručnih timova zajednički će pripremiti metodologiju rada na način da se uspostavi hodogram prihvata, obrade i praćenja djece, a sukladno kompetencijama pojedinih članova stručnih timova. Svaki stručnjak će pripremiti plan rada iz vlastite domene, a koji će se odnositi na individualan i grupni rad, način evaluacije napretka djeteta kao i točke provjere za korigiranje i dopunjavanje individualnih programa, a prema vrsti i težini teškoća pojedinog djeteta.

Mobilni tim koji će djelovati u sastavu psihologa, socijalnog radnika i socijalnog pedagoga radit će primarno s djecom s problemima u ponašanju. Rad će biti organiziran tako da će mobilni tim odlaziti na teren u obitelj djeteta. Djetetu i njegovoj obitelji pružat će se podrška i savjetovanje ovisno o individualnim potrebama djeteta te procjeni stručnog tima.

Rehabilitacijski tim u sastavu psihologa, defektologa i logopeda radit će primarno s djecom s teškoćama u razvoju. Na temelju stručne procjene i individualnih potreba djeteta poticat će razvoj kognitivnih, funkcionalnih, komunikacijskih i socijalnih vještina.

Za ostvarenje što boljih rezultata u radu s djecom koristit će se multidisciplinarni timski pristup kad god je to moguće. Članovi iz oba stručna tima će se prema potrebi uključivati u pojedine segmente rada neovisno radi li se o djetetu/djeci s teškoćama u razvoju ili s problemima u ponašanju. Za djecu slabijeg socijalnog-ekonomskog položaja koja neće biti u mogućnosti osobno dolaziti u Viškovo u prostor senzorne sobe i rehabilitacijskog kabinete, u dogovoru i uz pristanak obitelji omogućit će se stručna podrška odlaskom na teren.

Zbog što efikasnije primjene odabranih metoda, a u cilju dobrobiti i napretka obuhvaćena djece, stručnjaci će pružiti podršku i informirati obitelji o odabranim metodama te im preporučiti metode za rad kod kuće. U slučaju potrebe za uvođenjem prilagođenih metoda za vrtićku i školsku djecu, vanjski stručnjaci će o tome informirati članove stručnih timova vrtića i škola kako bi se osigurala optimalna sinergija svih uključenih, a za dobrobit i brži napredak djeteta. Sve gore navedeno odnosi se na djecu koja imaju prebivalište/boravište na području općine Viškovo, grada Kastva i općine Kostrena.

**USLUGE SOCIJALNOG PEDAGOGA ZA POTREBE MOBILNOG TIMA**

Predviđeno je pružanje usluge socijalnog pedagoga u sklopu mobilnog tima u trajanju od ukupno 400 školskih sati tijekom razdoblja provedbe projekta. Usluga će se provoditi na lokaciji na kojoj se nalaze djeca obuhvaćena ovim projektom, a prema potrebi i u prostoru senzorne sobe i rehabilitacijskog kabinet u prostoru osnovne škola „SVETI MATEJ“, na adresi Vozišće 13, 51216 Viškovo.